Ιωάννης Ευγενικός

Ο Ιωάννης Ευγενικός ήταν λόγιος κληρικός του 15ου αιώνα. Είχε το αξίωμα του διακόνου και νομοφύλακα της μεγάλης Εκκλησίας. Αδελφός του ήταν ο Μάρκος Εφέσου. Συνόδευσε τον γηραιό Πατριάρχη Ιωσήφ Β' το 1437-9 στη Σύνοδο Φερράρας Φλωρεντίας. Από εκεί αναχώρησε πολύ πριν το τέλος της Συνόδου με άδεια του αυτοκράτορα στην Κωνσταντινούπολη μαζί με τον Αντώνιο Ηρακλείας, διότι ως ανθενωτικός δεν άντεχε να βλέπει τις πράξεις της συνόδου που οδηγούνταν σε ενωτική διακήρυξη. Ο αυτοκράτορας Ιωάννης Η Παλαιολόγος τον έστειλε στη Βενετία, όπου μπήκε σε πλοίο για την Κωνσταντινούπολη αλλά στο ταξίδι έπεσε σε μεγάλη θαλασσοταραχή και με πολλές δυσκολίες βρέθηκε στην Ανκόνα.

Μετά τον θάνατο του αδερφού του το 1444, ήταν κοντά στον Γεώργιο Γεννάδιο Σχολάριο από τους ηγέτες της ανθενωτικής παράταξης κατά του νέου αυτοκράτορα Κωνσταντίνου ΙΑ Παλαιολόγου.
Συγγράμματα
Στον τόμο της Καταλλαγής το 1694 δημοσιεύτηκε ο λόγος του «Ιωάννου του Ευγενικού λόγος αντιρρητικός του βλασφήμου και ψευδούς όρου του εν Φλωρεντία συντεθέντος κατά την προς Λατίνους σύνοδον».

 Παραπομπές 

 Πηγές 

Βιβλιογραφία
Εm. Legrand, «Ιωάννου του Ευγενικού επιτάφιον τω αυθεντπούλω», Δελτίον της Ιστορικής κι Εθνολογικής Εταιρείας της Ελλάδος, τομ.Α σσ.455-458

 Εξωτερικοί σύνδεσμοι 
ΡΕΡΑΚΗΣ, ΗΡΑΚΛΗΣ, ΔΙΑΛΟΓΟΣ ΑΝΑΤΟΛΗΣ ΚΑΙ ΔΥΣΕΩΣ ΓΙΑ ΤΗΝ ΕΝΩΣΗ ΤΩΝ ΕΚΚΛΗΣΙΩΝ ΤΟ ΙΕ' ΑΙΩΝΑ ΚΑΤΑ ΤΟΝ ΙΩΑΝΝΗ ΕΥΓΕΝΙΚΟ, Αριστοτέλειο Πανεπιστήμιο Θεσσαλονίκης (ΑΠΘ), Σχολή Θεολογική, Τμήμα Ποιμαντικής 

Κατηγορία:Βυζαντινοί κληρικοί
Κατηγορία:Βυζαντινοί λόγιοι
Κατηγορία:Ορθόδοξοι λόγιοι
Κατηγορία:Βυζαντινοί του 15ου αιώνα